Коронида
Коронида (от гр.врана) в древногръцката митология е:
 нимфа, дъщеря на Флегий, царя на лапитите. Майка е на Асклепий от Аполон. Когато Аполон отива в Делфи, оставил бяла врана да я наглежда. Докато го няма Коронида му изневерила със смъртния Исхий. Преди още враната да му съобщи, Аполон разбрал от гаданията, че Коронида му е изменила. Когато врана долетяла да му съобщи новината, той я проклел, задето не е избола очите на любовника на Коронида. Оттогава бялата врана, станала черна и затова всички врани са черни. Заради неверността на Коронида, той я убил докато е още бременна, взел детето от утробата ѝ (първото цезарово сечение) и го дал на кентавъра Хирон да го обучи в умението да лекува. Според други версии пратил сестра си Артемида да я убие със стрелите си. След като видял безжизненото ѝ тяло, горко съжалил, но душата ѝ вече отлетяла към подземното царство. Относно любовника ѝ, Исхий, според някой версии го убил Зевс, а според други-самия Аполон.
 дъщеря на фокидския цар Короней. За да я спаси от домогванията на Посейдон, Атина я превръща във врана.

Герои от древногръцката митология
Аполон